Futbal v meste sa teší z veľkej popularity. Jediným zástupcom v najvyššej futbalovej lige K-League je mužstvo FC Soul, ktoré od roku 2004 hráva domáce zápasy na svojom vyše 68-tisícovom štadióne Seoul World Cup Stadium. Počas 17. majstrovstiev sveta vo futbale sa tu konal otvárací ceremoniál a boli odohraté tri zápasy. V amatérskej futbalovej súťaži K3 League hrávajú domáce zápasy v Soule dve mužstvá: Soul United a FC Unphjong.